รบกวนสอบถามคุณหน่อย คือพอดีว่าช่วงนี้ชอบอยู่ๆก็เหงาอ่ะคับ แบบมันรู้สึกว่าช่วงนี้ชอบอยู่ๆก็เหงายังไงไม่รู้ บางครั้งอยู่กับเพื่อนเยอะเเยะแต่ก็ยังแอบรู้สึกว่าเหงา รู้สึกโดดเดี่ยว เป็นมาสักอาทิตย์ สองอาทิตย์แล้ว เป็นอะไรรึปล่าวคับ แล้วจะทำยังไงดีให้ไม่รู้สึก
สวัสดีค่ะ อาการรู้สึกโดดเดี่ยวนั้นเป็นอาการที่เกิดได้ปกติเป็นบางช่วงค่ะ แต่หลังจากได้ทำสิ่งที่ชอบ หรือได้พูดคุยกับคนอื่นหลังจากนั้น อาการก็มักจะดีขึ้นแต่ถ้ามีอาการติดต่อกันเกิน 2 สัปดาห์ โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม รู้สึกหดหู่มาก ทำอะไรที่เคยชอบทำแล้วก็ไม่สนุก อาจเป็นสัญญาณเบื้องต้นของโรคซึมเศร้า ควรจะรีบไปพบแพทย์ หรือแจ้งผู้ปกครองหรือครูให้ทราบค่ะ